《梅花 其一》
元代·王冕

朔风吹撼处士庐，冻云隔月天模糊。
无名草木混色界，广平心事今何如？梅花荒凉似无主，好春不到江南土。
罗浮山下蘼芜烟，玛瑙坡前荆棘雨。
相逢可惜年少多，竞赏桃李夸豪奢。
老夫欲语不忍语，对梅独坐长咨嗟。
昨夜天寒孤月黑，芦花卷风吹不得。
髑髅梦老披蒙节，黄河万里无颜色。
老夫潇洒归岩阿，自锄白雪栽梅花。
兴酣击剑长啸歌，不问世上官如麻。
疏枝错落花灿烂，正似推篷溪上看。
冻痕不剥五更霜，藓色犹存百年干。
孤山处士诗梦寒，罗浮仙人酒兴阑。
天荒地老行路难，谁传春色来人间？君不见江南物色今匪昔，大谷长林尽荆棘。
岁寒何处论襟期？坐对云山空叹息。
东楼女儿白□歌，西楼美酒唤杏花。
总有高人爱高洁，踏雪谁肯来山家？老我无能惯清苦，写梅种梅千万树。
霜清月白夜更长，每是狂歌不归去。
只今潦倒霜苧垂，世情恬淡俱忘机。
读书写字两眼眵，断白搔堕随花飞。
转首江南隔尘土，白月流光双鹤舞。
一声羌管过南楼，夷石心肠亦凄楚。
安得唤起陈云龙？长船满载玻璃红。
浩歌拍拍随春风，大醉惊倒江南翁。

作者简介：王冕（1310年～1359年），字元章，号煮石山农，亦号食中翁、梅花屋主等，浙江省绍兴市诸暨枫桥人，元朝著名画家、诗人、篆刻家。他出身贫寒，幼年替人放牛，靠自学成才。有《竹斋集》3卷，续集2卷。一生爱好梅花，种梅、咏梅，又攻画梅。所画梅花花密枝繁，生意盎然，劲健有力，对后世影响较大。存世画迹有《南枝春早图》《墨梅图》《三君子图》等。能治印，创用花乳石刻印章，篆法绝妙。《明史》有传。